टॉफी के बहाने सात साल के बच्चे को खेत पर ले जाकर किया दुष्कर्म
पुलिस ने किया आरोपी युवक को गिरफ्तार
भास्कर संवाददाता | भिंड
देहात थाना क्षेत्र के बिजपुरी गांव में घर के बाहर खेल रहे सात साल के मासूम बच्चे के साथ बुधवार को सुबह एक युवक ने दुष्कर्म कर दिया। युवक पहले इस बच्चे को टॉफी दिलाने के बहाने अपने साथ खेत पर ले गया, फिर वहां वारदात अंजाम दी। पुलिस ने आरोपी के खिलाफ मामला दर्ज कर लिया है।
जानकारी के अनुसार ग्राम पीड़ित बच्चा सात साल का है। बुधवार को सुबह यह अपने घर के बाहर दोस्तों के साथ खेल रहा था, तभी यहां गांव का ही 28 वर्षीय युवक छोटे सिंह भदौरिया आ गया। इसने बच्चे को अपने झांसे में लिया और कहा कि चलो तुम्हें टॉफी दिलवाता हूं। पीड़ित बच्चा छोटे सिंह की बातों में आ गया और उसके साथ चलने को राजी हो गया। आरोपी छोटे सिंह इसे अपने साथ सरसों के खेत में ले गया। वहां इसके साथ दुष्कर्म किया और भाग गया।
घर में घुसकर युवती से दुष्कर्म, जान से मारने की धमकी
राैन | रौन थाना क्षेत्र के पचोखरा गांव में 25 वर्षीय एक युवती के साथ गांव के ही युवक ने घर में घुसकर दुष्कर्म कर दिया। वारदात 24 फरवरी को अंजाम दी गई। पीड़िता ने मंगलवार को थाने में पहुंचकर युवक के खिलाफ मामला दर्ज कराया। जानकारी के अनुसार पीड़िता ने पुलिस को बताया कि 24 फरवरी को वह अपने घर पर थी, तभी गांव का युवक राजवीर कुशवाह उसके यहां आ धमका। राजवीर ने युवती के साथ जबरन दुष्कर्म कर दिया। साथ ही, इसकी मारपीट की और जान से मारने की धमकी। डर के कारण युवती ने इस बारे में किसी को बताया नहीं।
hin_Deva hin_Deva bho_Deva hin_Deva hin_Deva hin_Deva hin_Deva